
– együttesen Szerződő Felek vagy Felek, külön említve Szerződő Fél vagy Fél – között az alulírott helyen és időpontban, az alábbi feltételekkel:

Preambulum
1. Az SE PA EKPMI működése során ellátja a többségében központi idegrendszer károsodása következtében sérült gyermekek komplex konduktív nevelését, ezek között a szakmai tekintetben önálló Utazó Konduktori Szolgálat Intézményegységén keresztül az utazó konduktori szolgáltatást, és biztosítja a különböző életkorú neveltek pedagógiai célú habilitációját és rehabilitációját az ezzel összefüggő egészségügyi, szociális feladatokkal együtt.
2. Felek rögzítik, hogy közös céljuknak tekintik a központi idegrendszer sérülése következtében mozgásukban korlátozott, integrált iskolai oktatásban-nevelésben részesülő gyermekek aktivitásának növelését, valamint a közösségi és szakmai kapcsolatok erősítését ágazati együttműködési keretek között. 
3. A Felek rögzítik továbbá, hogy a jelen utazó konduktori feladatellátásról szóló szerződés jogszabályi alapjai különösen az alábbiak:
a) a nemzeti köznevelésről szóló 2011. évi CXC. törvény (a továbbiakban: Köznev. tv.) 15/A. §-a, a 20. § (9) bekezdése;
32/2012. (X. 8.) EMMI rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról

I. A szerződés tárgya

1. Az Önkormányzat – a Köznev. tv. 15/A. §-a szerint – megbízza az SE PA EKPMI-t, hogy az Önkormányzat fenntartásában működő köznevelési intézményekben (a továbbiakban: Befogadó Intézmény) utazó konduktori szolgáltatást nyújtson e szerződésben foglalt feltételekkel a többségében a központi idegrendszer sérülése következtében mozgásukban korlátozott, valamint mozgásfejlesztésre szoruló azon gyermekek részére, akik számára a Szakértői Bizottság a konduktív pedagógiai és mozgásfejlesztő szakemberi fejlesztést (a továbbiakban: fejlesztés) a Befogadó Intézményben előírta, és akiknek az ellátására a Befogadó Intézmény szakemberrel nem rendelkezik. 
2. Felek a Befogadó Intézmények listáját, valamint e szerződés alapján a Befogadó Intézményekben, illetve a Befogadó Intézménnyel fennálló jogviszonyra tekintettel adott nevelési évben ellátandó gyermekek maximális létszámát az 1. számú mellékletben rögzítik.


II. Szerződés tartalma, a Felek jogai és kötelezettségei

A./ Az SE PA EKPMI kötelezettségei
1. Az SE PA EKPMI az Utazó Konduktori Szolgálata intézményegységén keresztül, az ott foglalkoztatott konduktor végzettségű alkalmazottai, mint utazó konduktorok (a továbbiakban: utazó konduktor) útján teljesíti a jelen szerződést, és biztosítja, hogy az utazó konduktor a Felek érdekeinek megfelelően, személyesen, a vonatkozó jogszabályi követelmények szerint teljesíti feladatait, és a vonatkozó jogszabályokban előírt képesítési és egyéb követelményeknek megfelel.
2. Az SE PA EKPMI a Szakértői Bizottság javaslatának megvizsgálását követően – megfelelő létszámú – utazó konduktor(ok) delegálásával látja el a fejlesztést a 2. számú melléklet szerinti napokon és időtartamokban. 
3. Az SE PA EKPMI biztosítja, hogy az utazó konduktor a fejlesztés körében 
a) a Befogadó Intézményben a fejlesztéssel érintett gyermekek egyedi igényeinek és szükségleteinek megfelelő mértékben, az óvodai csoport életében való szakmai részvétellel inkluzív, egyéni és/vagy csoportos fejlesztés formájában segíti a társadalmi integrációt, a gyermekek beilleszkedését és a többi gyermekkel való együttnevelést, akként, hogy a szolgáltatás gyakorisága a Szakértői Bizottság javaslatának figyelembevételével történik,  
b) a gyermek pedagógusaival és szüleivel szoros kapcsolatot alakít ki, 
c) a pedagógusok munkáját segítve részt vesz a Befogadó Intézmény testületének megbeszélésein, előzetes meghívás alapján, 
d) a fejlesztéssel érintett gyermekek igényeinek és szükségleteinek megfelelően alakítja ki a Befogadó Intézményben a fejlesztéshez szükséges környezetet és feltételeket.

B./ Önkormányzat kötelezettségei
1. Az Önkormányzat köteles biztosítani, hogy a Befogadó Intézmény az inkluzív fejlesztés melletti egyéni és/vagy csoportos fejlesztés idején önálló helyiséget biztosítson, a delegált utazó konduktorral történő előzetes egyeztetés szerint részben biztosítsa a nevelést segítő fejlesztő eszközöket, és a Befogadó Intézmény vezetője/képviselője törekedjen a fejlesztés optimális körülményeinek megteremtésére és biztosítására.

C./ Egyéb rendelkezések
1. Felek tudomásul veszik, hogy a Befogadó Intézményekben a fejlesztést igénylő gyermekek száma a szabályozó környezet, a szükséglet és a kapacitás függvényében – az 1. számú melléklet által meghatározott maximális létszám keretei között – folyamatosan változhat. A gyermekek számának változása esetén Felek a 2. számú mellékletet megfelelően módosítják. 
2. Az SE PA EKPMI a szolgáltatásnyújtást teljes szakmai önállósággal végzi.
3. A Befogadó Intézmények és az utazó konduktor együttműködnek a gyermek(ek) fejlesztésében. 
4. Az SE PA EKPMI a Polgári Törvénykönyvről szóló 2013. évi V. törvény (a továbbiakban Ptk.) rendelkezései szerint felel minden olyan kárért, amely a szerződésben vagy jogszabályban meghatározott kötelezettségének megszegéséből ered.
5. Az Önkormányzat kérésére az SE PA EKPMI köteles az Önkormányzatot tevékenységéről tájékoztatni.
6. A szerződés megszűnésekor az SE PA EKPMI a feladat ellátásával kapcsolatban birtokába kerülő dokumentumokat, valamint az Önkormányzat, illetve a Befogadó Intézmény által használatába adott eszközöket köteles visszaszolgáltatni.
7. Az Önkormányzat, illetve az általa kijelölt szervezet vagy személy az SE PA EKPMI tevékenységét – a jelen szerződés alapján történő teljesítéssel összefüggésben – bármikor jogosult ellenőrizni.
8. Felek rögzítik, hogy a jelen szerződés teljesítése az Önkormányzat számára az SE PA EKPMI vagy fenntartója felé pénzügyi kötelezettségvállalást nem keletkeztet, azonban az Önkormányzat – a Befogadó Intézmény vezetője útján – az utazó konduktori szolgáltatásról havi bontásban teljesítési igazolást állít ki a 3. számú melléklet szerint, amelyet az SE PA EKPMI kapcsolattartója részére minden hónap végéig aláírásával ellátva megküld. 


III. A szerződés időtartama

1. A jelen szerződés azon a napon lép hatályba, amikor azt mindkét Fél aláírta és a Semmelweis Egyetem jóváhagyta. A Felek a szerződést határozatlan időre kötik. 

2. Felek rögzítik, hogy jelen szerződésbe foglalt feltételek szerint a szolgáltatásnyújtást az SE PA EKPMI a szerződés aláírása előtt megkezdhette. Az Önkormányzat a szerződés aláírását megelőzően teljesített szolgáltatások tekintetében a szerződés aláírását követő 30 napon belül állítja ki a II. C./8. pont szerinti teljesítésigazolást.


IV. A szerződés megszűnése, módosítása

1. A szerződést Szerződő Felek közös megegyezéssel, kizárólag írásban módosíthatják.
2. Felek rögzítik, hogy jelen szerződést közös megegyezéssel vagy a Ptk. 6:278. § (1) bekezdés szerinti felmondással szüntethetik meg.
3. Bármelyik Fél a másik Fél súlyos szerződésszegése esetén jogosult jelen szerződésben foglalt jogviszonyt írásban közölt, azonnali hatályú (rendkívüli) felmondással megszüntetni. Szerződő Fél lényeges kötelezettsége megszegésének és így súlyos szerződésszegésnek minősül, ha Szerződő Fél a jelen szerződés, illetve mellékletei vagy egyéb jogszabály alapján őt terhelő bármely kötelezettségének a másik Fél írásbeli felszólítása ellenére sem tesz eleget.
4. Az Önkormányzat a jelen szerződést azonnali hatállyal, egyoldalúan jogosult felmondani vagy – amennyiben jelen szerződésre vonatozóan bármely okból teljesítés még nem történt – jogosult a szerződéstől elállni, amennyiben a Semmelweis Egyetem a jelen szerződés megkötését követően beállott körülmény folytán már nem minősül átlátható szervezetnek.
5. Az Önkormányzat jelen szerződést abban az esetben is – az okot adó körülményről történő tudomásszerzést követően – azonnali hatállyal mondja fel, amennyiben a Semmelweis Egyetem átláthatóságára tett nyilatkozat utóbb valótlan tartalmúnak bizonyul. Ebben az esetben, amennyiben jelen szerződésre vonatozóan teljesítés még nem történt, úgy az Önkormányzat jelen szerződéstől eláll.


V. Kapcsolattartás, egyéb rendelkezések

1. Felek kapcsolattartói a szerződés teljesítése során:
a) Az Önkormányzat részéről: 
· név: Hernádi Iván Lászlóné osztályvezető
· tel.: +36 1 872 9472
· e-mail: hernadi@zuglo.hu

b) Az SE PA EKPMI Utazó Konduktori Szolgálata részéről: 
· név: Perge Krisztina, intézményegység-vezető
· tel.: +36 70 88 69 994
· e-mail: perge.krisztina@semmelweis-univ.hu 
2. Szerződő Felek kötelesek a szerződés időtartama alatt folyamatosan a jóhiszeműség és a tisztesség követelményeinek megfelelően, kölcsönösen együttműködni. A Felek kötelezettséget vállalnak arra, hogy a teljesítéssel kapcsolatos összes körülményről, változásról haladéktalanul tájékoztatják egymást.
3. A tájékoztatás elmulasztásából eredő kárért a mulasztó Fél felelős.
4. Minden, a jelen szerződés keretében a Felek által egymásnak küldött értesítésnek írott formában (e-mailben, telefaxon vagy ajánlott, tértivevényes levélben) kell történnie.
5. Az értesítések az alábbiak szerint tekinthetők közöltnek:
a) személyesen történő, illetve kézbesítő (futár) általi kézbesítés esetén az átadás-átvételi elismervényen szereplő időpontban;
b) tértivevényes küldemény esetén, a tértivevényen szereplő átvételi időpontban, vagy a kézbesítés megkísérlésének napján, ha a címzett az átvételt megtagadta. Ha a kézbesítés azért volt sikertelen, mert a címzett az iratot nem vette át - postai szolgáltató útján történő kézbesítés esetén a feladóhoz „nem kereste” jelzéssel érkezett vissza - az iratot a kézbesítés második megkísérlésének napját követő ötödik munkanapon kézbesítettnek kell tekinteni. Egyéb esetekben a feladóra, illetve az irat típusára vonatkozó jogszabályban meghatározott számú eredménytelen kézbesítési kísérletet követően hagyott értesítés elhelyezésének napját követő 5. munkanapon kell kézbesítettnek tekinteni;
c) ajánlott levél a postára adás napját követő 5. (ötödik) munkanapon;
d) telefax a sikeres adásnak a fax visszaigazoláson (forgalmi naplóban) szereplő időpontjában;
e) az elektronikus levél abban az időpontban, amikor a címzett a levél elolvasását elektronikusan visszaigazolta, ennek elmulasztása esetén az elküldést követő 3. (harmadik) munkanapon, kivéve azt az esetet, ha az értesítést küldő Fél a kapcsolattartó távollétéről kap értesítést. 
6. Elektronikus levél, illetve telefax útján érvényesen nem közölhető a szerződés lényeges tartalmi körét érintő nyilatkozat – annak kifejezett rendelkezése hiányában –, így különösen a szerződés módosítására, megszüntetésére, a teljesítés elfogadására és igazolása irányuló jognyilatkozat. 
7. Az Önkormányzat tudomásul veszi, hogy a szerződés hatálya alatt ismeretébe kerülő, az SE PA EKPMI tevékenységével összefüggő egyes információk az SE PA EKPMI szellemi tulajdonát képezik, és kötelezi magát arra, hogy ezen információkat időbeli korlátozás nélkül, jelen szerződés megszűnését követően is szigorúan bizalmasan és üzleti titokként kezeli, az SE PA EKPMI előzetes írásbeli hozzájárulása, illetve jogszabályi kötelezés nélkül harmadik fél részére azokat nem teszi hozzáférhetővé, azokat nem használja fel.
8. Az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdés alapján az SE PA EKPMI kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül.
9. Felek jelen szerződés teljesítése során kötelesek a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, az Európai Parlament és a Tanács (EU) 2016/679 rendelete (a továbbiakban: GDPR), illetve az információs önrendelkezési jogról és az információszabadságról szóló 2011. évi CXII. törvény személyes adatok védelmére, kezelésére és feldolgozására vonatkozó rendelkezéseinek, továbbá a rájuk vonatkozó adatvédelmi és adatbiztonsági tárgyú jogszabályok és szabályzatok kölcsönös betartására.
10. A Felek kifejezetten rögzítik, hogy a jelen szerződés teljesítése körében az SE PA EKPMI az általa megismert, részére átadott, vagy a tevékenysége során keletkezett személyes adatok tekintetében önálló adatkezelőnek minősül és köteles eleget tenni a GDPR-ban foglalt adatkezelői kötelezettségeknek azzal, hogy ezen kötelezettségeket a munkavállalóival, illetve a teljesítésbe általa bevont más személyekkel is betartatja.
11. Felek rögzítik, hogy az SE PA EKPMI az adatok kezelésére a jelen szerződésben foglalt feladatok teljesítésének befejezéséig jogosult. Az SE PA EKPMI kötelezettséget vállal arra, hogy amennyiben a jelen szerződésben foglalt feladatát elvégezte, úgy 8 napon belül valamennyi nála lévő személyes adatot átad az Önkormányzatnak vagy az adatok kezelésére jogosult köznevelési intézménynek, és a továbbiakban ezen adatok vonatkozásában adatkezelési, adatfeldolgozási tevékenységet nem végez. Amennyiben az általa kezelt adatokról másolatot készített, úgy azokat köteles véglegesen (visszaállíthatatlanul) megsemmisíteni. Az adatoknak az SE PA EKPMI részéről az Önkormányzatnak vagy az adatok kezelésére jogosult köznevelési intézménynek történő átadásától kezdve az adatkezelő az adatokat átvevő.
12. Jelen szerződés aláírásával a Felek tudomásul veszik, hogy a szerződés megkötése és teljesítése, valamint a Felek közötti kapcsolattartás lehetővé tétele céljából – a jelen szerződés megszűnéséig – a Felek kezelik egymás mindenkori kapcsolattartóinak adatait a GDPR 6. cikk (1) bekezdés f) pontja alapján. Mindkét Fél jogos érdekét képezi, hogy szerződéses partnerével a szerződés megfelelő teljesítése és az együttműködés megteremtése érdekében kapcsolatot tartson. Felek kijelentik, hogy az általuk a kapcsolattartás biztosítása érdekében átadott személyes adatok kezelésére, továbbítására jogosultak.
13. Az SE PA EKPMI tudomásul veszi, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján az esetlegesen személyes adatnak minősülő adatok kivételével a honlapján közzéteszi a jelen szerződést teljes terjedelmében és az együttműködés egyes adatait.

VI. Záró rendelkezések

1. A jelen szerződésben nem szabályozott kérdésekben a Ptk., illetve az egyéb vonatkozó jogszabályok rendelkezései az irányadók. 
2. Jelen szerződés 8 számozott oldalból áll, és összesen öt (5) eredeti példányban készült, amelyek közül három (3) példány az Önkormányzatot, két (2) példány az SE PA EKPMI-t illet. 


A szerződést a Felek áttanulmányozták, és mint akaratukkal mindenben egyezőt, jóváhagyólag írták alá.

Mellékletek:
1. számú melléklet: Befogadó intézmények és gyermeklétszám
2. számú melléklet: Az utazó konduktorok időbeosztása
3. számú melléklet: Teljesítésigazolás

	Kelt:…… …………….. 

…………………………………..
Budapest Főváros XIV. Kerület Zugló Önkormányzata
képviseletében Horváth Csaba polgármester
megbízásából
Rózsa András alpolgármester 
	Kelt:…… …………….. 

…………………………………..
SE PA EKPM
Makk Ádám Balázs intézményvezető
I



	Kelt:…… …………….. 
Ellenjegyzem:
…………………………………..

Szegvári Etelka
főosztályvezető
Budapest Főváros XIV. Kerület Zugló Önkormányzata Gazdasági Főosztály
pénzügyi ellenjegyző

	Kelt:…… …………….. 

…………………………………..
Feketéné dr. Szabó Éva
KPK igazgató, kötelezettségvállaló
Semmelweis Egyetem Konduktív Pedagógiai Központ 

1. számú melléklet

2. számú melléklet
Az utazó konduktorok időbeosztása („órarendje”)

A szerződés 1. számú mellékletében felsorolt intézmények, gyermekek, diákok ellátása
heti ……… …….alkalommal ………………… órában történik





























3. számú melléklet


TELJESÍTÉSI IGAZOLÁS
202…   ………………. hónapban

Az utazó konduktori szolgáltatás ellátásáról szóló szerződés keretében végzett utazó konduktori tevékenységről
Befogadó Intézmény neve, címe: ……………………………………………………………..
SE PA EKPMI – Befogadó Intézmény közötti elfogadott távolság km-ben megadva:
Igénylő gyermek(ek) neve: ………………………………………………………………………………………………………………………………………………………………………………………………………………………………………………
	konduktor neve
	ebben a hónapban mely napokon hány munkaórát töltött a befogadó intézményben szolgáltatásnyújtással (dátum/eltöltött munkaóra)
	
	intézményvezető aláírása

